open-index/open-wikipedia-markdown huggingface dataset:
முதலாம் விக்ரகராசன்

**விக்ரகராசன்** (*Vigraharaja* I) (ஆட்சி 734-759 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். 

இவர் தனது தந்தையான முதலாம் அஜயராஜனுக்குப் பிறகு சகமான ஆட்சியாளராக ஆனார்.  *பிரித்விராஜ விஜயம்* என்ற நூல் வழக்கமான துதிகளைப் பயன்படுத்தி இவரைப் புகழ்கிறது. அது இவர் பல இராணுவ வெற்றிகளை அடைந்ததைக் குறிக்கிறது. 

*பிருத்விராஜா விஜய*த்தின் கூற்றுப்படி, விக்ரகராஜாவுக்கு சந்திரராஜா மற்றும் கோபேந்திரராஜா என்ற இரண்டு மகன்கள் இருந்தனர்: இவருக்குப் பிறகு சந்திரராஜாவும், அவருக்குப் பிறகு கோபேந்திரராஜாவும் பதவியேற்றனர்.  பிற்கால *ஹம்மிர மகாகாவ்யம்* சந்திரராஜாவை ("ஸ்ரீ சந்திரா") விக்ரகராஜாவின் மூதாதையரான நரதேவரின் மகன் என்று குறிப்பிடுகிறது. 

## சான்றுகள்

### உசாத்துணை
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
முதலாம் அஜயராஜன்

**முதலாம் அஜயராஜன்** (Ajayaraja I) (ஆட்சி 721-734 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.இவர் ஜெயராஜா, அஜயபால சக்வா அல்லது அஜயபால சக்ரி என்றும் அழைக்கப்படுகிறார். 

முதலாம் அஜயராஜா நரதேவனுக்குப் பிறகு சகமான அரசரானார்.  12 ஆம் நூற்றாண்டின் வரலாற்று நூலான *பிருத்விராஜ விஜயம்*, இவர் பல எதிரிகளை தோற்கடித்த ஒரு சிறந்த போர்வீரன் என புகழுரைக்கிறது. 

ஒரு கோட்பாட்டின் படி, இவர் அஜயமேரு (நவீன அஜ்மீர் ) நகரத்தை நிறுவினார். இவர் அஜயமேரு கோட்டையை கட்டியதாக *பிரபந்த-கோசம்* என்ற நூல்  கூறுகிறது, இது பின்னர் அஜ்மீரின் தாராகர் கோட்டை என்று அறியப்பட்டது  . *அக்பர் உல்-அக்யார்* இதை இந்தியாவின் முதல் மலைக்கோட்டை என்று அழைக்கிறார். இருப்பினும், *பிருத்விராஜ விஜயம்* அஜ்மீரின் நிறுவனத்திற்கு இவரது வழித்தோன்றல் இரண்டாம் அஜயராஜா (கி.பி. 12 ஆம் நூற்றாண்டு) காரணம் என்று கூறுகிறார்.  வரலாற்றாசிரியர் ஆர்.பி. சிங்கின் கூற்றுப்படி, அஜ்மீரில் கிபி 8 ஆம் நூற்றாண்டைச் சேர்ந்த கல்வெட்டுகள் கண்டுபிடிக்கப்பட்டதைக் கருத்தில் கொண்டு, அஜ்மீரை நிறுவியவர் இவராகவே இருக்கலாம்.  இரண்டாம் அஜயராஜா பின்னர் நகரத்தை கணிசமாக மேம்படுத்தினார்.  எனவும் இராச்சியத்தின் தலைநகரை சாகம்பரியிலிருந்து அஜ்மீருக்கு மாற்றினார் எனவும் ஆர்.பி. சிங் கூறுகிறார்  ஷியாம் சிங் ரத்னாவத் மற்றும் கிருஷ்ண கோபால் சர்மா போன்ற மற்றவர்கள், அஜ்மீரை நிறுவியவர் இரண்டாம் அஜயராஜா என்று நம்புகின்றனர். 

இவருக்குப் பிறகு இவருடைய மகன் முதலாம் விக்ரஹராஜா பதவியேற்றார். 

## சான்றுகள்

### நூல் பட்டியல்
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
ஜானகி வசந்த்

**ஜானகி வசந்த்** (*Janki Vasant*)(பிறப்பு 1965 ) என்பவர் 2016ஆம் ஆண்டு நாரி சக்தி விருது பெற்ற இந்திய ஆர்வலர் ஆவார்.

## தொழில்
ஜானகி வசந்த் 1965ஆம் ஆண்டு பிறந்தார். இவர் 1986ஆம் ஆண்டு கடத்தப்பட்ட பான் அமெரிக்க வானுர்தி 73ல் பயணித்தார். சேரிகளில் வசிக்கும் குழந்தைகளுக்கு கல்வி மற்றும் சுகாதார சேவைகளைப் பெற உதவுவதை நோக்கமாகக் கொண்டு 2003-ல் சம்வேதனா என்ற தன்னார்வ தொண்டு நிறுவனத்தை நிறுவினார். வசந்த் அகமதாபாத்தில் உள்ள சேரிகளில் வசிப்பவர்களுடன் இணைந்து பணியாற்றத் தொடங்கினார். 250 குழந்தைகள் கல்வி பயிலப் பள்ளி ஒன்றினை நிறுவினார். இப்பள்ளி கல்வி, தடுப்பூசிகள், உணவு மற்றும் பயிற்சி பட்டறைகளை இங்குள்ள குழந்தைகளுக்கு வழங்கியது. இவரது சாதனைகளை அங்கீகரிப்பதற்காக 2016ஆம் ஆண்டில் இவருக்கு நாரி சக்தி விருது வழங்கப்பட்டது.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:இந்தியப் பெண் செயற்பாட்டாளர்கள்
இவான் பிராங்கோ

**இவான் யாக்கோவிச் பிராங்கோ** (*Ivan Yakovych Franko*; உக்ரைனியம்: Іван Якович Франко;  &ndash; ) உக்ரைனியக் கவிஞர், எழுத்தாளர், இதழாளர், இலக்கிய விமர்சகர், இனவரைவாளர், மற்றும் அரசியல் ஆர்வலர் ஆவார். இவர் முதன்முதலாக உக்குரேனிய மொழியில், கவிதைகளையும், துப்பறியும் புதினத்தை எழுதியவர் ஆவார்.  

இவர் தற்கால உக்ரைன் பகுதியை கொண்ட ஆஸ்திரியப் பேரரசில் 1857-ஆம் ஆண்டில் பிறந்தவர். மேற்கு உக்ரைன் பகுதியில் இவர் சோசலிச மற்றும் தேசியவாத கொள்கையை நிறுவியவர். மேலும் இவர் வில்லியம் சேக்சுபியர், விக்டர் ஹியூகோ மற்றும் பைரனின் இலக்கிய நூல்களை உக்குரேனிய மொழியில் மொழிபெயர்த்தவர்.

இவரது நினைவாக உக்ரைன் நாடு, ஒரு மாகாணத்திற்கு ஐவானோ-பிராங்கிவ்ஸ்க் மாகாணம் என்றும் அதன் தலைநகரத்திற்கு ஐவானோ-பிராங்கிவ்ஸ்க் நகரம்
என்று பெயரிட்டது.

## ஆங்கிலத்தில் மொழிபெயர்க்கப்பட்ட இவான் பிராங்கோவின் படைப்புகள்
* "What is Progress";
* "How a Ruthenian Busied Himself in the Other World", "How Yura Shykmanyuk Forded the Cheremosh", "A Thorn in His Foot" and "As in a Dream";
* "Mykytych's Oak Tree, The Gypsies", "It's His Own Fault" and "The Forest Nymph";
* "Hryts and the Young Lord", "The Cutthroats",  "The Involuntary Hero" and "The Raging Tempest";   
* "Unknown Waters" and "Lel and Polel";
* "Fateful Crossroads";
* "For the Home Hearth" and "Pillars of Society";
* "From the Notes of a Patient", "The High Life" and "The Postal Clerk";
* "Amidst the Just", "Fatherland", "The Jay's Wing" and "William Tell".

## மேற்கோள்கள்

## வெளி இணைப்புகள்

* Article on Ivan Franko from the Encyclopedia of Ukraine
* Ivan Franko's audiobook "Biblical story about Creation of the Universe"
* 
* 
* Ivan Franko. Spirit of Revolt. Translated by J. Weir. Performed by B. Billow (audio)
* Władysław Makarski, ''Iwan Franko jako onomasta'' &#91;Ivan Franko as an Onomast&#93; 

பகுப்பு:உக்ரைனிய எழுத்தாளர்கள்
பகுப்பு:உக்ரைனியக் கவிஞர்கள்
பகுப்பு:1857 பிறப்புகள்
பகுப்பு:1916 இறப்புகள்
பகுப்பு:உக்ரைனிய அரசியல்வாதிகள்
தாராகர் கோட்டை, அஜ்மீர்

**தாராகர் கோட்டை** (*Taragarh Fort*) என்பது இந்தியாவின் இராஜஸ்தானில் உள்ள அஜ்மீர் நகரில் செங்குத்தான மலைப்பகுதியில் கட்டப்பட்ட கோட்டையாகும். இது 8 ஆம் நூற்றாண்டில் முதலாம் அஜயராஜன் என்ற அரசனால் (721-734)  கட்டப்பட்டது. இது முதலில் **அஜய்மேரு துர்க்கம்**  என்று அழைக்கப்பட்டது.

## வரலாறு
இந்த கோட்டை அதன் வலிமை மற்றும் மூலோபாய முக்கியத்துவத்திற்காக அறியப்பட்டது. கி.பி 1024 இல் கசினியின் முகமது என்பவரால் இந்த கோட்டையின் மீது முதல் தாக்குதல் நடத்தப்பட்டது. அவர் கோட்டையை முற்றுகையிட்டாலும் கோட்டையை கைப்பற்றத் தவறிவிட்டார். 

மேவாரின் மகாராணா ரைமாலின் மகனும் ராணா சங்காவின் மூத்த சகோதரனுமான பிருத்விராஜன், 15 ஆம் நூற்றாண்டின் இறுதியில், ஆளுநர் மல்லு கானைக் கொன்ற பிறகு, அஜ்மீரின் தாராகர் கோட்டையைக் கைப்பற்றினார்.    இந்த கோட்டை தாராகர் என்றும் அழைக்கப்படுகிறது. இது பிருத்விராஜனின் மனைவி தாராபாய் என்பவரால் பெயரிடப்பட்டது.  இது மேவாரின் கட்டுப்பாட்டில் இருந்தது, பின்னர் மகாராணா சங்கா இதை கரம்சந்த் பன்வாருக்கு வழங்கினார் 

## கட்டிடக்கலை
இலட்சுமி போல், பூடா தர்வாசா மற்றும் ககுடி கி பாதக் எனவும் அழைக்கப்படும் இக்கோட்டைக்கு மூன்று நுழைவாயில்கள் உள்ளன. இந்தக் கோட்டையின் சுவரில் 14 கொத்தளங்கள் இருந்தன. இந்த நுழைவாயில்களின் பெரும்பாலான பகுதிகள் தற்போது சிதிலமடைந்துள்ளன. பீம் புர்ஜ் என்று அழைக்கப்படும் 16 ஆம் நூற்றாண்டின் கோட்டை அதன் போர்முனைகளில் மிகப்பெரியது. அதன் மீது ஒரு காலத்தில் கர்ப் குஞ்சம் அல்லது 'கர்ப்பத்திலிருந்து இடி' என்று அழைக்கப்படும் ஒரு பெரிய பீரங்கி ஏற்றப்பட்டது. கோட்டையில் நீர் தேக்கங்களும் உள்ளன.

பொ.ச 1202-இல் இராஜபுத்திரர்களின் தாக்குதலின் போது உயிர் இழந்த மீரான் சாஹேப் கி தர்காவுக்காக அர்ப்பணிக்கப்பட்ட ஓர் ஆலயமும் இந்த கோட்டையில் உள்ளது. அவர் பல இசுலாமியர்களுடன் கொல்லப்பட்டார்.  

தாரிகி தௌடியின் கூற்றுப்படி, கிபி 1544 இல் சேர் சா சூரி கோட்டைக்கு வருகை செய்தபோது தர்கா அப்போது கட்டப்படவில்லை. இந்த இடத்திற்கு முக்கியத்துவமும் இல்லை. பின்னர் அது தர்காவாக உருவாக்கப்பட்டது. 

## மேலும் படிக்க
*
*
*
* 
* 
* 

## சான்றுகள்

பகுப்பு:இராஜஸ்தான் கோட்டைகள்
பகுப்பு:கோட்டைகள்
சுருதி மொகாபத்ரா

[alt=Indian woman in wheelchair receives award from a man who is President|வலது|thumb| குடியரசுத் தலைவர்[ராம் நாத் கோவிந்த்|ராம்நாத் கோவிந்திடம் இருந்து நாரி சக்தி விருதினைப் பெரும் மொகபத்ரா]]
**சுருதி மொகாபத்ரா** (*Sruti Mohapatra*)(பிறப்பு 1963) என்பவர் இந்திய ஊனமுற்றோர் உரிமை ஆர்வலர் ஆவார்.

## பணி
சுருதி மொஹபத்ரா 1963 ஆம் ஆண்டு பிறந்தார். இவர் இந்தியாவின் ஒடிசா மாநிலத் தலைநகரான புவனேசுவரத்தில் வசிக்கிறார். 1987ஆம் ஆண்டில், இவர் ஒன்றிய அரசுப்பணியாளர் தேர்வாணைய தேர்வில் தேர்ச்சி பெற்ற பிறகு இந்திய ஆட்சிப் பணி அதிகாரியாக சேவையை தொடர விரும்பினார். ஆனால் மகிழ்வுந்து விபத்தில் இவரது முதுகுத் தண்டுவடத்தில் காயம் ஏற்பட்டது. மொகபத்ரா சக்கர நாற்காலியில் வாழ்க்கையினை தொடர வேண்டியதானது. இவர் ஊனமுற்றோர் உரிமைகளுக்காக பிரச்சாரம் செய்து வருகிறார். குழந்தைகள் உரிமைகள் பாதுகாப்புக்கான ஒடிசா மாநில ஆணையத்தின் தலைவராகவும், மாற்றுத்திறனாளிகளின் உரிமைகளுக்கான தேசியக் குழுவின் உறுப்பினராகவும் உள்ளார்.

2009ஆம் ஆண்டில், பூரியில் உள்ள ஜெகன் நாதர் கோவிலை சக்கர நாற்காலி பயன்படுத்துபவர்களுக்கு அணுகக்கூடியதாக மாற்றப்பட்டபோது மற்ற ஆர்வலர்களுடன் இணைந்து வெற்றி பெற்றார். இந்தியாவில் COVID-19 தொற்றுநோய்களின் போது, ஒடிசாவில் 43 சதவீத ஊனமுற்ற குழந்தைகள் பள்ளியை விட்டு வெளியேறுவதாக எச்சரித்தார்.

## விருதுகளும் அங்கீகாரமும்
மொகபத்ரா 2010-ல் *ரியல் ஹீரோஸ் விருதைப்* பெற்றார். 2022ஆம் ஆண்டு அனைத்துல பெண்கள் நாளன்று குடியரசுத் தலைவர் ராம்நாத் கோவிந்த் மொகபத்ராவிற்கு 2021ஆம் ஆண்டிற்கான நாரி சக்தி விருதினை வழங்கினார்.

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
எலா லோத்

மருத்துவர் **எலா லோத்** (Ela Lodh)(இறப்பு 19 சூலை, 2021) என்பவர் இந்திய மகப்பேறு மருத்துவர் மற்றும் மகளிர் மருத்துவ நிபுணர் ஆவார். இவர் 2020ஆம் ஆண்டிற்கான நாரி சக்தி விருதை 8 மார்ச் 2022 அன்று மரணத்திற்குப் பின் பெற்றார்.

## தொழில்
எலா லோத் இந்தியாவின் திரிபுரா மாநிலத்தில் உள்ள கோவாயில் பிறந்தார். மகப்பேறியல் மற்றும் மகளிர் மருத்துவ நிபுணராக தகுதி பெற்ற இவர், திரிபுரா சுகாதார சேவையில் பணிபுரிந்து, இறுதியில் நிர்வாக இயக்குநரானார். இவர் 1990 முதல் 2000 வரை இத்துறையில் பதவி வகித்தார். திரிபுராவின் மஞ்சட்காமாலை அறக்கட்டளையின் நிறுவனராகவும் இருந்தார். இவர் 19 சூலை 2021 அன்றுகொல்கத்தாவில் உள்ள ஒரு தனியார் மருத்துவமனையில் மாரடைப்பால் இறந்தார்.

## விருதுகள் மற்றும் அங்கீகாரம்
2020ஆம் ஆண்டிற்கான நாரி சக்தி விருதினை லோத், மார்ச் 8, 2022ஆம் அன்று அன்று மரணத்திற்குப் பின் விருதாகப் பெற்றார். இந்தியப் பிரதமர் நரேந்திர மோதியிடமிருந்து இவ்விருதினை, லோத்தின் மகன் பெற்றுக் கொண்டார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:திரிபுரா நபர்கள்
பகுப்பு:2021 இறப்புகள்
பகுப்பு:இருபதாம் நூற்றாண்டு பிறப்புகள்
சாகர்பாசியா மாகாணம்

**சாகர்பாசியா மாகாணம்**  (**Zakarpatska Oblast**), உக்ரைன் நாட்டின் மேற்கில் அமைந்த மாகாணம் ஆகும். இதன் நிர்வாகத் தலைநகரம்  உசரோத் நகரம் ஆகும். கார்பேத்திய மலைத்தொடரில் அமைந்த சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என   4 நாடுகளுடன் பன்னாட்டு எல்லைகளை பகிர்ந்து கொள்கிறது. இதன் கிழக்கில் உக்ரைனின் லிவீவ் மாகாணம் மற்றும் ஐவானோ பிராங்கிவ்ஸ்க் மாகாணங்களுடன் எல்லைகளை பகிர்ந்து கொள்கிறது.

 பரப்பளவு கொண்ட சாகர்பாசியா மாகாணம், உக்ரைன் நாட்டின் பரப்பளவில் 23-வது இடத்தில் உள்ளது. மக்கள் தொகை அடிப்படையில் 15-வது இடத்தில் உள்ளது.  2001-ஆம் ஆண்டில் இதன் மக்கள் தொகை  12,54,614 ஆகும். 2021-ஆம் ஆண்டில் இதன் மக்கள் தொகை 12,60,129 ஆகும்.

## புவியியல்
கார்பேத்திய மலைத்தொடரின் தென்மேற்கில் 80% பகுதியில் சாகர்பாசியா மாகாணம்  பரப்பளவில்  அமைந்துள்ளது. சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என   4 நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணத்தில் திசா ஆறு, போர்சவா ஆறு மற்றும் டெரிபிலியா ஆறுகள் பாய்கிறது..இம்மாகாணத்தின் துர்குல் மலையின் சரிவில்,  உயரத்தில்,  பரப்பளவில் நன்னீர் ஏரி உள்ளது. இதன் கோடைக்கால சராசரி வெப்பம்   +21&nbsp;°С (70&nbsp;°F) மற்றும் குளிர்கால  வெப்பம்  −4&nbsp;°С (25&nbsp;°F) ஆக உள்ளது. 


File:Ранок_на_Кукулі.jpg| கார்பேத்திய மலையின் காட்சி 
File:НПП_«Синевир»_-_02_-_Ведмідь_бурий_в_центрі_реабілітації.jpg|
File:Хатинка_на_краю_лісу.jpg|


## மாகாண ஆட்சிப் பிரிவுகள்

 

சாகர்பாசியா மாகாணத்தில் 13 மாவட்டங்கள் இருந்தது. 18 சூலை 2020 அன்று இதனை 6 மாவட்டங்களாக குறைக்கப்பட்டது.இம்மாகாணம் 11 நகரங்கள், 579 கிராமங்கள் கொண்டது. 
## மக்கள் தொகை பரம்பல்

2016-ஆம் ஆண்டில் இம்மாகாணத்தின் மக்கள் தொகை 12,59,158 ஆக மதிப்பிடப்பட்டுள்ளது. இம்மாகாணத்தில் உக்குரேனிய மொழி பேசுபவர்கள்  80.50% ஆகவுள்ளனர்.

அங்கேரி மொழி பேசுபவர்கள் 12.1%, உருமோனிய மொழி பேசுபவர்கள் 2.6%, உருசிய மொழி பேசுபவர்க்ள் 2.5%, சுலோக்கிய மொழி பேசுபவர்கள் 1.1% மற்றும் பிற மொழிகள் பேசுபவர்கள் 08% ஆக உள்ளனர்.

## இதனையும் காண்க
* கார்பேத்திய மலைகள்
*  உசரோத் நகரம்

## படக்காட்சியகம்

File:Morning_of_Petros.jpg| கார்பேத்திய மலையின் ஒரு கொடுமுடி, உயரம் 2,020 மீட்டர்
File:Після_грози.jpg| பிக்கி மலை 
File:Над_оз.Ворожеска.jpg| வெரொஸ்கா ஏரி [
File:Рута_і_промені.jpg|கார்பேத்திய மலை உயிர்ச்சூழல்
File:Karpaty, Zakarpats'ka oblast, Ukraine, 89641 - panoramio (23).jpg|கோட்டை அரண்மனை 
File:MukachevoCastle1.jpg|பலோனோக் அரண்மனை



## மேற்கோள்கள்

## வெளி இணைப்புகள்

* carpathia.gov.ua  — Official website of Zakarpattia Oblast Administration 
* Zakarpattia Council official site  
* Zaholovok — Zakarpattia actual news
* Zakarpattia essays — All about Zakarpattia and Ukraine
* Verkhovna Rada website — Zakarpattia Oblast data
* Photos and infrastructure objects of Zakarpattia on interactive map (Ukrainian Navigational Portal)
* News from Zakarpattia 
* all.zakarpattya.net — All about Zakarpattia 
* mukachevo.net — Zakarpattia Oblast informational portal 
* map.meta.ua — Digital map of Zakarpattia Oblast 
* Zakarpattia Oblast – photographs 
* Dictionary of transcarpathian words  

பகுப்பு:உக்ரைனின் மாகாணங்கள்
முதலாம் பிருத்விராஜா

**முதலாம் பிருத்திவிராசா** (Prithviraja I) (ஆட்சி சுமார் 1090-1110 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராசத்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

## ஆரம்ப கால வாழ்க்கை
இவர் தனது தந்தை மூன்றாம் விக்ரகராஜாவுக்குப் பிறகு சகமான சிம்மாசனத்தில் அமர்ந்தார்.  பொ.ச.1105 தேதியிட்ட ஜினமாதா கல்வெட்டு இவரது பட்டத்தை "பரம-பட்டாரக மகாராஜாதிராஜா பரமேசுவரன்" என்று வழங்குகிறது. இது இவர் ஒரு சக்திவாய்ந்த அரசர் என்பதைக் குறிக்கிறது. 

## இராணுவ வெற்றிகள்
பிருத்விராஜாவின் ஆட்சியின்போது பிராமணர்களைக் கொள்ளையடிக்க 700 சோலாங்கியர்களைக் கொண்ட ஒரு குழு புஷ்கர தீர்த்தத்திற்கு வந்ததாக *பிருத்விராஜ விஜயம்* என்ற நூல் கூறுகிறது. சகமான அரசன் அவர்களை தோற்கடித்து கொன்றதகத் தெரிகிறது. இந்த புராணக்கதை குசராத்தின் சோலாங்கி மன்னர்களான கர்ணன் அல்லது செயசிம்ம சித்தராசனுடன் பிருத்விராஜாவின் மோதலைக் குறிப்பிடுவதாக இருக்கலாம்.  இருப்பினும், உரை எந்த கூடுதல் தகவலையும் வழங்காததால், இதை உறுதியாகக் கூற முடியாது. 

*பிரபந்த கோசம்* என்ற நூல் இவரை ஒரு பாகுலி ஷாவின் "கைகளை விலக்கினார்" என்று கூறுகிறது.  இது அநேகமாக கசனவித்களின் படையெடுப்பை இவர் முறியடித்ததைக் குறிக்கிறது. மின்ஹஜ்-இ சிராஜ் ஜுஸ்ஜனி, தனது *தபகாத்-இ நசிரி*யில், மூன்றாம் மசூத் ஆட்சியின் போது, கசனவித்து ஆட்சியாளர் ஹாஜிப் தகாதிகின் கங்கை நதிக்கு அப்பால் சென்று இந்தியாவைத் தாக்கியதாகக் குறிப்பிடுகிறார். பாகுலி ஷா ஹாஜிப் தகாதிகின் துணை அதிகாரியாக இருந்திருக்கலாம். 

## மத நடவடிக்கைகள்
பிருத்விராஜ விஜயம் இவரை ஒரு சைவனாகக் காட்டுகிறது.  இவர் யாத்ரீகர்களுக்காக சோமநாதர் கோவிலுக்கு செல்லும் சாலையில் உணவு விநியோக மையத்தை ( அன்ன-சத்திரம் ) கட்டினார். 

இவர் சமண மதத்தையும் ஆதரித்தார். விஜயசிம்ம சூரியின் உபதேசமாலாவ்ரித்தி (கி.பி. 1134) மற்றும் சந்திர சூரியின் முனிசுவ்ரத சரிதம் (கி.பி. 1136) ஆகிய நூல்கள், ரந்தம்பூரில் உள்ள சைனக் கோயில்களுக்கு தங்க கலசங்களை ( குப்போலாக்கள் ) நன்கொடையாக அளித்ததாகக் கூறுகின்றன. 

## சான்றுகள்

### உசாத்துணை
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
உருத்தேனியம்(III) அசிட்டேட்டு

**உருத்தேனியம்(III) அசிட்டேட்டு** (*Ruthenium(III) acetate*) என்பது C12H28BF4O18Ru3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். பொதுவாக கார உருத்தேனியம் அசிட்டேட்டு என்று வகைப்படுத்தப்படும் இது [Ru3O(O2CCH3)6(OH2)3]+ என்ற வாய்ப்பாட்டைக் கொண்ட நேர்மின் அயனி  உப்புக் குடும்பமாகக் கருதப்படுகிறது. டெட்ராபுளோரோபோரேட்டு உப்பின் [Ru3O(O2CCH3)6(OH2)3]BF4(H2O)2 ஈரைதரேட்டு என்பது இதன் ஒரு பிரதிநிதி வழித்தோன்றலாகும். மேலே உள்ள அட்டவணையில் உள்ள தரவுகளின் ஆதாரமும் இதுவேயாகும். 

தொடர்புடைய உப்புக்கள் பச்சை நிறத்திலும்,  ஆல்ககாலில் கரையக்கூடியவையாகவும் காற்றில் நிலையான திண்மப் பொருளாகவும் உள்ளன. 
 
கார உருத்தேனியம் அசிடேட்டில் எண்முக உருத்தேனியம்(III) மையங்கள், மூப்பால ஆக்சோ ஈந்தணைவி, ஆறு அசிடேட்டு ஈந்தணைவிகள் மற்றும் மூன்று நீர் ஈந்தணைவிகள் உள்ளன. இதே அமைப்பு இரும்பு, குரோமியம், இரிடியம் மற்றும் மாங்கனீசு ஆகியவற்றின் கார அசிடேட்டுகளுடன் பகிர்ந்து கொள்ளப்படுகிறது.
 
## தயாரிப்பு
சோடியம் அசிடேட்டின் முன்னிலையில் அசிட்டிக் அமிலத்தில் கரைக்கப்பட்ட உருத்தேனியம் டிரைகுளோரைடை சூடாக்குவதன் மூலம் இது தயாரிக்கப்படுகிறது. உருத்தேனியத்தின் கார அசிட்டேட்டுகள் 1950 ஆம் ஆண்டுகளின் முற்பகுதியில் பதிவாகியிருந்தாலும் அவை முறையாக உருவாக்கப்படவில்லை.

## வினைகள்
முப்பீனைல்பாசுபீன் மற்றும் பிரிடின் போன்ற பல ஈந்தணைவிகளுடன் வினைபுரிகிறது. இந்த வழிப்பெறுதிகள்  [Ru3O(O2CCH3)6L3]0 கலப்பு இணைதிறன் கொண்ட சேர்மங்களாகும்.
 
## தொடர்புடைய சேர்மங்கள்
: 

*இருருத்தேனியம் டெட்ரா அசிட்டேட்டு குளோரைடு
## மேற்கோள்கள்

பகுப்பு:ருத்தேனியம்(III) சேர்மங்கள்
பகுப்பு:அசிட்டேட்டுகள்
கடம்பத்தூர் சட்டமன்றத் தொகுதி

**கடம்பத்தூர் சட்டமன்றத் தொகுதி** (*Kadambathur Assembly constituency*) என்பது இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருந்த ஒரு சட்டமன்றத் தொகுதியாகும். இது 1962 முதல் 1971 வரை செயல்பட்ட இந்தத் தொகுதி தொகுதி சீரமைப்பின் போது நீக்கப்பட்டது.

## சட்டமன்ற உறுப்பினர்கள்

## தேர்தல் முடிவுகள்

### 1967

### 1971

## மேற்கோள்கள்

## வெளி இணைப்புகள்

* 

பகுப்பு:திருவள்ளூர் மாவட்டத்தின் நீக்கப்பட்ட சட்டமன்றத் தொகுதிகள்
கோலாலம்பூர் மாநகர முதல்வர்

கோலாலம்பூர் மாநகர முதல்வர் (ஆங்கிலம்: *Mayor of Kuala Lumpur* மலாய்: *Datuk Bandar Kuala Lumpur)* என்பவர் மலேசியாவின் தலைநகரமான கோலாலம்பூரின் உள்ளூர் அரசாங்கத்தின் தலைமை நிர்வாகி ஆவார். 

இவர் ஒவ்வோர் ஆண்டும், கோலாலம்பூர் மாநகர வரவு செலவு கணக்குகளைக் கோலாலம்பூர் மாநகர் மன்றத்திடம் *(Kuala Lumpur City Hall)* சமர்ப்பிப்பார். ஆண்டு தோறும் ஏறக்குறைய 3 பில்லியன் ரிங்கிட் நிதியை நிர்வகிக்க வேண்டியது இவரின் பொறுப்பு ஆகும்.

2018-ஆம் ஆண்டின் வரவு செலவுக் கணக்கின் படி, கோலாலம்பூர் மாநகர முதல்வர், 2.905 பில்லியன் ரிங்கிட் நிதியை நிர்வகித்து உள்ளார்.

## வரலாறு
### கோலாலம்பூர் மாநகர் மன்றம்

1972 பெப்ரவரி 1-ஆம் தேதி, கோலாலம்பூர் மாநகரம் எனும் தகுதியைப் பெற்றது. மலாயா நாட்டின் சுதந்திரத்திற்குப் பிறகு மாநகரத் தகுதி பெற்ற முதல் நகரமாக விளங்கியது. அப்போது அதன் பெயர் **கோலாலம்பூர் மாநகர் மன்றம்** (மலாய்: *Dewan Bandaraya Kuala Lumpur*; ஆங்கிலம்: *Kuala Lumpur City Hall*). 

பின்னர், 1974 பெப்ரவரி 1-ஆம் தேதி, கோலாலம்பூர் கூட்டாட்சிப் பகுதியானது. 1978-ஆம் ஆண்டு சிலாங்கூர் மாநிலத்தின் புதிய தலைநகரமாகச் சா ஆலாம் நகரம் அறிவிக்கப்பட்டதும், கோலாலம்பூர் மாநகரம், சிலாங்கூர் மாநிலத் தலைநகரம் எனும் தகுதியில் இருந்து விடுபட்டது.

### கோலாலம்பூர் மாநகர முதல்வர்

ஏப்ரல் 1, 1961 முதல் *கூட்டாட்சி தலைநகர ஆணையர்* *கூட்டாட்சித் தலைநகர ஆணையர்* (மலாய்: *Pesuruhjaya Ibu Kota Persekutuan*; ஆங்கிலம்: *Federal Capital Commissioner*) என அழைக்கப்பட்ட ஒற்றை நகராட்சியரால் ஆளப்பட்டது. 

பெப்ரவரி 1, 1972-இல் கோலாலம்பூருக்கு மாநகரமாக தகுதி வழங்கப்பட்டதும், நிர்வாக அதிகாரம் **மாநகர முதல்வர்** எனும் *மேயருக்கு* (மலாய்: *Datuk Bandar*; ஆங்கிலம்: *Mayor*) வழங்கப்பட்டது.

### மாநகர முதல்வர் நியமனம்

மாநகர முதல்வரை, மூன்றாண்டுகளுக்கு ஒருமுறை கூட்டாட்சிப் பகுதிகளுக்கான அமைச்சர் நியமிக்கின்றார். 1970-இல் மாநகர உள்ளாட்சித் தேர்தல்கள் இடைநிறுத்தம் செய்யப்பட்டன. அதில் இருந்து நியமன முறைமை அமலில் உள்ளது.

மே 14, 1990-இல் கோலாலம்பூர் உள்ளாட்சி மன்றத்தின் 100 ஆண்டு நிறைவு விழாவை கொண்டாடியது. அப்போது கோலாலம்பூருக்கான கொடியும்; கோலாலம்பூர் மாநகருக்கான பாடலும் அறிமுகப் படுத்தப்பட்டன.

### மாநகர முதல்வர்கள் பட்டியல்

1972 முதல் 13 மாநகர முதல்வர்கள் பதவியில் இருந்துள்ளனர். தற்போதைய மாநகர முதல்வராக மகதி சே நிகா உள்ளார்; இவர் 2020-இல் பதவியேற்றார். முன்னாள் மேயர்களின் பட்டியல்:

## மேற்கோள்கள்

## வெளி இணைப்புகள்

*  Official City Hall web site

## மேலும் காண்க

பகுப்பு:கோலாலம்பூர்
ச. மாரீஸ்வரன்

**சக்திவேல் மாரீஸ்வரன்**, (பிறப்பு: 23 செப்டம்பர் 2000)  இந்தியாவின் தமிழ்நாட்டின் தூத்துக்குடி மாவட்டம், கோவில்பட்டியைச் சேர்ந்த வளைதடிப் பந்தாட்ட வீரர் ஆவார். 13 ஆண்டுகளுக்குப் பிறகு, மே 2022-இல் இந்திய தேசிய வளைதடிப் பந்தாட்ட அணியில் இடம் பெற்ற இரண்டு தமிழர்களில் இருவரில் மாரீஸ்வரனும் ஒருவர் ஆவார். மற்றவர் அரியலூர் மாவட்டத்தைச் சேர்ந்த  செ. கார்த்திக் ஆவார். மாரீஸ்வரன் மே 2022 அன்று தேசிய வளைதடி பந்தாட்ட அணியில், நடுக்களப் பகுதியில் (Midfielders) விளையாடும் வீரராக தேர்வு செய்யப்பட்டுள்ளார்.

இவரும், செ. கார்த்திக்கும்  கோவில்பட்டி கிருஷ்ணா நகரில் உள்ள தமிழ்நாடு விளையாட்டு மேம்பாட்டு ஆணையத்தின் ஆக்கி மாணவர் சிறப்பு விளையாட்டு விடுதியில் சேர்ந்து பயிற்சி பெற்றவர்கள் ஆவார்.

இவர் இந்தோனேசியா நாட்டின் தலைநகரான ஜகார்த்தா மாநகரத்தில் 23 மே 2022 முதல் 1 சூன் 2022 முடிய நடைபெற உள்ள ஆசிய விளையாட்டுப் போட்டியில்  ஆடவர் இந்திய தேசிய வளைதடிப் பந்தாட்ட அணியின் சார்பாக விளையாட தேர்வு செய்யப்பட்டுள்ளார்.

## பின்னணி
கோவில்பட்டியில் தீப்பெட்டி தொழிற்சாலையில் பணியாற்றும் சக்திவேல் - சங்கரேஸ்வரி தம்பதியரின் மகன் மாரீஸ்வரன் ஆவார். மாரியப்பன் 9ம் வகுப்பு படிக்கும் போது தமிழ்நாடு விளையாட்டு மேம்பாட்டு ஆணையத்தின் விடுதியில் சேர்ந்து படித்து வந்தார். இவர் தமிழ்நாடு வளைதடி பந்தாட்டத்தில் கடுமையாகப் பயிற்சி பெற்றார். இவர்  தமிழ்நாடு அணியின்  இளையோர் அணியில் வளைதடி பந்த்தாட்டத்தில் 5 முறை இடம் பெற்றுள்ளார். தற்போது இவர், விளையாட்டு வீரர்கள் ஒதுக்கீட்டில் இந்திய கணக்கு தணிக்கை துறையில் பணியாற்றி வருகிறார்.

## இதனையும் காண்க
* செ. கார்த்திக்
* வளைதடிப் பந்தாட்டம்
* இந்திய தேசிய வளைதடிப் பந்தாட்ட அணி
* 2022 ஆடவர் வளைதடிப் பந்தாட்டத்திற்கான ஆசிய கோப்பை

## மேற்கோள்கள்

பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:2000 பிறப்புகள்
பகுப்பு:தூத்துக்குடி மாவட்ட மக்கள்
பகுப்பு:வாழும் மக்கள்
பத்து, கோலாலம்பூர்

**பத்து** (ஆங்கிலம்: *Batu*; மலாய்: *Batu*) என்பது மலேசியா, கோலாலம்பூர் மாநகர்ப் பகுதியில் அமைந்துள்ள ஒரு புறநகர்ப் பகுதியாகும். செந்தூல் மற்றும் பத்து மலை ஆகிய இடங்களின் இடைப்பட்ட பகுதிகளை உள்ளடக்கியது.

பத்து நாடாளுமன்றத் தொகுதியின் ஒரு பகுதியாக பத்து புறநகர்ப் பகுதி உள்ளது. இந்தியர்கள் அதிகமாக வாழும் செந்தூல் பகுதியும் இதன் தொகுதியில் அடங்கும். இந்தத் தொகுதியில் அரசாங்கம் கட்டிக் கொடுத்த அதிகமான பொது குடியிருப்புகள் (Projek Perumahan Rakyat) உள்ளன.

## பொது

மலேசியாவில் புகழ்பெற்ற குகைக் கோயில் பத்துமலை (*Batu Caves*), இந்தத் தொகுதியில்தான் உள்ளது. கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது. 

பத்துமலை கோயிலின் உள்ளே பல குகைகள் உள்ளன. பத்துமலைச் சுண்ணாம்புக் குன்றுகளுக்கு அருகில் செல்லும் பத்து ஆற்றின் (மலாய்: *Sungai Batu*; ஆங்கிலம்: *Batu River*) பெயரிலிருந்து இந்த இடமும் பெயரைப் பெற்றது.

## போக்குவரத்து

பத்து புறநகர்ப் பகுதியில்  சிரம்பான் தொடருந்து *(KTM Komuter 1 Seremban Line)* உள்ளது.  தாமான் வாயூ தொடருந்து நிலையம்;  கம்போங் பத்து தொடருந்து நிலையம்;  பத்து கண்டோண்ட்மண்ட் தொடருந்து நிலையம்; ஆகிய நிலையங்களில்  தொடருந்துகள் நின்று செல்கின்றன.

எதிர்காலத்தில்,  கம்போங் பத்து தொடருந்து நிலையம்;  பத்து தொடருந்து நிலையம்;  ஜாலான் ஈப்போ தொடருந்து நிலையம்; ஆகிய நிலையங்களில்  புத்ராஜெயா தொடருந்து சேவை *(MRT Putrajaya Line)* அமல்படுத்தப்பட உள்ளது.

## அரசியல்
பத்து நாடாளுமன்றத் தொகுதிக்கான தற்போதைய நாடாளுமன்ற உறுப்பினர் பாக்காத்தான் ஹரப்பான் (PKR) கட்சியைச் சேர்ந்த பிரபாகரன் பரமேஸ்வரன் ஆவார். 2018 மலேசியப் பொதுத் தேர்தலில் பத்து தொகுதியில் போட்டியிட்டு வெற்றி பெற்றார். மலேசிய அரசியல் வரலாற்றில் 22 வயதில் நாடாளுமன்றத்திற்குத் தேர்ந்தெடுக்கப்பட்டு சாதனை படைத்தார்.

## பத்து காட்சியகம்

File:MRT SSP - Kampung Batu station.jpg|
File:Batu Caves skyline.jpg|
File:02BatuCaves&KualaLumpur.jpg
File:Kuala Lumpur, Batu Caves - panoramio.jpg|
File:Batu Caves, Kuala Lumpur (49508535756).jpg
File:Batu Road Boys School (from Jalan Raja Laut), Chow Kit, Kuala Lumpur.jpg|


## மேற்கோள்கள்

## மேலும் காண்க

பகுப்பு:கோலாலம்பூர்
பகுப்பு:மலேசிய நகரங்கள்‎
பகுப்பு:கோலாலம்பூர் கூட்டாட்சி நகரங்கள்
3-அமினோபெண்டேன்

**3-அமினோபெண்டேன்** (*3-Aminopentane*) என்பது (CH3CH2)2CHNH2 என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும். இது ஒரு நிறமற்ற நீர்மமாகும். தோற்றுரு கவியாப் பண்பு கொண்டுள்ள மையத்தை அறிமுகப்படுத்தாமல் கரையக்கூடிய இமைடுகள் மற்றும் இமைன்களை உருவாக்குவதற்கு 3-அமினோபெண்டேன் பயன்படுகிறது.
 
## பாதுகாப்பு
எலிகளுக்கு வாய்வழியாகவோ தோலிலோ கொடுக்கப்படும்போது முதல்நிலை ஆல்கைலமீன்களின் உயிர் கொல்லும் அளவு 100-1 மி.கி/கி.கி ஆகும்.
## இதையும் காண்க
* பெண்டைலமீன்
 
## மேற்கோள்கள்


பகுப்பு:ஆல்கைல் அமீன்கள்
ஈரிணைய-பியூட்டைலமீன்

**ஈரிணைய-பியூட்டைலமீன்** (*sec-Butylamine*) என்பது CH3CH2CH(NH2)CH3 என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும். இது ஒரு நிறமற்ற நீர்மமாகும். பியூட்டேனின் நான்கு மாற்றியன்களில் ஈரிணைய-பியூட்டைலமீனும் ஒன்றாகும். பியூட்டைலமீன், மூவிணைய பியூட்டைலமீன், ஐசோபியூட்டைலமீன் ஆகியவை பிற மூன்று மாற்றியன்களாகும். ஈரிணைய-பியூட்டைலமீன் தோற்றுரு கவியாப் பண்பைக் கொண்டது என்பதால் இரண்டு வகையான ஆடி எதிருருக்களிலும் இது காணப்படும். 

## பயன்
சில பூச்சிக்கொல்லிகள் தயாரிப்பில் ஈரிணைய-பியூட்டைலமீன் பயன்படுத்தப்படுகிறது.
:
 
## பாதுகாப்பு
எலிகளுக்கு வாய்வழியாகவோ தோலிலோ கொடுக்கப்படும்போது முதல்நிலை ஆல்கைலமீன்களின் உயிர் கொல்லும் அளவு 100-1 மி.கி/கி.கி ஆகும்.

## மேற்கோள்கள்


பகுப்பு:ஆல்கைல் அமீன்கள்
கடவூர் சட்டமன்றத் தொகுதி

**கடவூர் சட்டமன்றத் தொகுதி** (*Kadavur Assembly constituency*) என்பது இந்தியாவின் தமிழ்நாடு மாநிலத்தில் உள்ள கரூர் மாவட்டத்தில் செயற்பாட்டிலிருந்தது முன்னாள் சட்டமன்றத் தொகுதியாகும். தொகுதி மறுசீரமைப்பின் போது இந்த தொகுதி நீக்கப்பட்டது. இது 1967 முதல் 1971 வரை செயற்பாட்டிலிருந்தது.

## சட்டமன்ற உறுப்பினர்கள்

## தேர்தல் முடிவுகள்
### 1967
	
				

		

			

### 1971
				

		

			

## மேற்கோள்கள்

பகுப்பு:கரூர் மாவட்டத்தின் நீக்கப்பட்ட சட்டமன்றத் தொகுதிகள்
டெலியம்

**டெலியம்** (*Delium*,    , *Dḗlion* ) என்பது கிரேக்கத்தின், பண்டைய பொயோட்டியாவில் இருந்த ஒரு சிறிய நகரமாகும். இது அப்பல்லோவின் புகழ்பெற்ற கோவிலைக் கொண்டதாக இருந்தது. இது போயோட்டியாவில் உள்ள தனக்ரா பிரதேசத்தின் கடற்கடற்கரையில் அமைந்திருந்தது. இது ஓரோபஸ் பிரதேசத்திலிருந்து சுமார் ஒரு மைல் (1.6 கி.மீ.) தொலைவில் அமைந்திருந்தது. டெலோஸ் தீவின் பெயரிலிருந்து இந்த கோயிலின் பெயர் உருவானது. லிவியால் விவரிக்கப்பட்டுள்ள இந்தக் கோயில், தனக்ராவிலிருந்து 5 மைல்கள் (8.0 கி.மீ.) தொலைவில் இருந்துள்ளது. டனாக்ராவிலிருந்து, யூபோயாவின் அருகிலுள்ள பகுதிகளுக்குச் செல்லும் பாதை 4 மைல்களுக்கும் (6.4 கி.மீ.) குறைவாக இருந்துள்ளது.  இசுட்ராபோ டெலியத்தை அப்பல்லோவின் கோவிலாகவும், ஆலிசிலிருந்து 40 ஸ்டேடியா தொலைவில் உள்ள டனாக்ரேயின் ஒரு சிறிய நகரமாகவும் (πολίχνιον) குறிப்பிடுகிறார்.

டெலியத்தில் இரண்டு முக்கியமான போர்கள் நடந்தன. டெலியம் போர் என்று அழைக்கப்படும் முதல் போரானது, பொ.ச.மு. 424 இல் பெலோபொன்னேசியப் போரின் எட்டாவது ஆண்டில் நடந்தது. அதில் ஏதெனியர்கள் போயோட்டியர்களிடமிருந்து ஒரு குறிப்பிடத்தக்க தோல்வியை சந்தித்தனர். இந்த போர் பல நாட்கள் நீடித்தது. ஏதெனியனின் தளபதியான இப்போகிரட்டீசு, டெலியம் கோவிலைக் கைப்பற்றி,  தற்காலிக கோட்டையாக மாற்றினார். அங்கு ஒரு சிறுபடையை வைத்துவிட்டு அங்கிருந்து அணிவகுத்து 10 ஸ்டேடியா தொலைவில் உள்ள ஓரோபஸ் பிரதேசத்தை அடைந்தார். அங்கு அவர் போயோடியன் இராணுவத்தை சந்திக்கவேண்டி இருந்தது. தொடர்ந்து நடந்த போரில், ஏதெனியர்கள் பெரும் இழப்புடன் தோற்கடிக்கப்பட்டனர்; ஏதெனிய தளபதி இப்போகிரட்டீசு கொல்லப்பட்டார்; போருக்குப் பிறகு பதினேழாவது நாளில், போயோட்டியர்கள் கோயிலை மீட்டனர்.  சாக்கிரட்டீசு இந்த போரில் ஹாப்லைட்டுகளுடன் ஒருவராக இருந்து சண்டையிட்டார். மேலும் தரவின்ன்படி, செனபோனின் உயிரைக் காப்பாற்றினார்.  போயேட்டியர்கள் மொத்த எண்ணிக்கையில் ஏதெனியர்களை விட அதிகமாக இருந்த காரணத்தால், போயேட்டியர்கள்  வெற்றி பெற்றனர்.பாரசீகர்களின் பெரும் நிதி உதவியுடன் பொ.ச.மு.  404 இல் இப்போரில் வெற்றி பெற்றனர்  ஏதெனியர்கள் 15,000 பேருடன் போரைத் தொடங்கினர், போயோட்டியர்கள் 18,500 பேருடன் போரிட்டனர். எந்தவொரு போரையும்விட, இப்போகிரட்டீசின் மரணத்துடன், ஏதெனியர்கள் பலரைஉம் இறந்தனர். ஏதெனியர்கள் 1,200 பேரை இழந்த அதேசமயத்தில் போயோட்டியர்கள் மிகக் குறைவான எண்ணிக்கையாக, 500 பேரை மட்டுமே இழந்தனர். அடுத்து இங்கு நடந்த முக்கியமான போரில், ரோமானியர்கள் பொ.ச.மு. 192 இல் பேரரசர் முன்றாம் அந்தியோகசால் தோற்கடிக்கப்பட்டனர்.

இந்த தளம் நவீன டிலேசிக்கு அருகில் அமைந்துள்ளது.

## குறிப்புகள்

பகுப்பு:பண்டைய கிரேக்கம்
கிளானா ஜெயா

**கிளானா ஜெயா**, (மலாய்: *Kelana Jaya*; ஆங்கிலம்: *Kelana Jaya*; சீனம்: *格拉那再也*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி.

பெட்டாலிங் ஜெயாவில் உள்ள SS3, SS4, SS5, SS6 மற்றும் SS7 ஆகிய குடியிருப்புப் பிரிவுகளை உள்ளடக்கியது. டாமன்சாரா-பூச்சோங் விரைவுச்சாலை இந்தப் பகுதியின் வழியாகச் செல்கிறது. பிரபலமான பாரடிகம் மால் *(Paradigm Mall)* எனும் பேரங்காடியும் இங்கு அமைந்துள்ளது.

சுபாங் ஜெயா; கிளானா ஜெயா போன்ற பகுதிகளை எஸ்.எஸ். **(SS)** என்று வகைப்படுத்தி உள்ளார்கள். எஸ்.எஸ்.என்பது சுங்கைவே - சுபாங் *(Sungai Way-Subang)* என்பதன் சுருக்கம் ஆகும். பெட்டாலிங் ஜெயாவில் உள்ள முகவரிகள் தரப்படுத்தப் பட்டுள்ளன. பெட்டாலிங் ஜெயா நகரம் எண்ணிடப்பட்ட பிரிவுகளாக (செக்சன்) பிரிக்கப்பட்டு உள்ளது.

கோலாலம்பூர் மாநகருக்குத் தென்மேற்கே 20 கி.மீ. தொலைவிலும்; பெட்டாலிங் ஜெயா நகரின் தென்மேற்கே 10 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, பத்து தீகா, கெப்போங், சிகாம்புட்  பூச்சோங், சா ஆலாம் மற்றும் கிள்ளான்.

## பொது
கிளானா ஜெயாவில் ஏராளமான பொழுதுபோக்கு வசதிகள் உள்ளன. கிளானா ஜெயாவின் ஒரு முக்கிய ஈர்ப்பு எஸ்.எஸ்.7 (SS7) வீடமைப்புப் பகுதியில் உள்ள கிளானா ஜெயா ஏரிப் பூங்கா ஆகும்.

பெட்டாலிங் ஜெயாவின் பிற பகுதிகளில் இருந்தும், அண்டை நகரமான சுபாங் ஜெயாவில் இருந்தும் ஏராளமானோர் வார இறுதி நாட்களில் இந்தப் பூங்காவிற்கு வந்து பசுமைக்கு மத்தியில் ஓய்வெடுக்கின்றனர்.

## கிளானா ஜெயா ஏரி

கிளானா ஜெயா ஏரியில் மீன்பிடிப்பதும் பிரபலமானது. பூங்காவில் ஒரு பொது நீச்சல் குளம், பூப்பந்து அரங்கம், ஹாக்கி மற்றும் டென்னிஸ் திடல்கள் போன்ற சமூக பொழுதுபோக்கு வசதிகள் உள்ளன. 20,000 பேர் அமரக்கூடிய பெட்டாலிங் ஜெயா அரங்கமும் பூங்காவிற்கு அருகில் அமைந்துள்ளது. 

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
இரண்டாம் அஜயராஜன்

**இரண்டாம் அஜயராஜா** (*Ajayaraja* II) (ஆட்சி சுமார் 1110-1135 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் மால்வாவின் பரமாரர்களை தோற்கடித்தார். மேலும் கசனவித்துகள் படையெடுப்புகளால் தனது பிரதேசத்தின் ஒரு சில பகுதிகளை இழந்த இவர் பின்னர் அவர்களை முறியடித்தார். அஜ்மீர் நகரம் இவரால் நிறுவப்பட்டது.

## ஆரம்ப கால வாழ்க்கை
அஜயராஜா தனது தந்தை முதலாம் பிருத்விராஜாவிற்குப் பிறகு சகமானாவின் அரியணையில் அமர்ந்தார். இவர் சல்கணன் என்றும் அழைக்கப்பட்டார். *பிரபந்த கோசம்*, *ஹம்மிர மகாகாவியம்*  போன்ற நூல்கள் இவரை அல்கணா என்று அழைக்கிறது. இது சல்கணனின் மாறுபாடாகத் தோன்றுகிறது. 

சோமலாதேவி, சோமலேகா என்றும் அழைக்கப்படும் சோமல்லாதேவியை மணந்தார். 

## அஜ்மீரை நிறுவுதல்
அஜயமேரு (நவீன அஜ்மீர் ) நகரத்தை இவர் நிறுவியதாக 12 ஆம் நூற்றாண்டின் உரையான *பிருத்விராஜ விஜயம்* கூறுகிறது.  பொ.ச.1113 (1170 VS ) தேதியிட்ட தார் நகரில் நகலெடுக்கப்பட்ட பால்ஹாவின் ஆன்மீகப் பதிவில் நகரத்தின் பெயரைப் பற்றிய ஆரம்பக் குறிப்பு இடம்பெற்றதாக வரலாற்றாசிரியர் தசரத சர்மா குறிப்பிடுகிறார். அஜ்மீர் 1113 -க்கு முன்பே நிறுவப்பட்டது என்று இதன் மூலம் தெரிகிறது.  நான்காம் விக்ரகராசனின் புகழ் பாடும் கல்வெட்டு அத்தாய் தின் கா ஜோன்ப்ராவில் கண்டெடுக்கப்பட்டது. அதில் அஜயராஜா (அஜயதேவன்) தனது இல்லத்தை அஜ்மீருக்கு மாற்றினார் என குறிப்பிடப்பட்டுள்ளது. 

பிற்கால உரையான *பிரபந்த-கோசம்* 8 ஆம் நூற்றாண்டின் மன்னர் முதலாம் அஜயராஜன் அஜயமேரு கோட்டையை நிறுவினார் என்று கூறுகிறது, இது பின்னர் அஜ்மீரின் தாராகர் கோட்டை, என்று அறியப்பட்டது.  வரலாற்றாசிரியர் ஆர்.பி. சிங்கின் கூற்றுப்படி, முதலாம் அஜயராஜா அனேகமாக இந்த நகரத்தை நிறுவியிருக்கலாம். ஏனெனில் கி.பி 8 ஆம் நூற்றாண்டைச் சேர்ந்த கல்வெட்டுகள் அங்கு கண்டுபிடிக்கப்பட்டுள்ளன.  இரண்டாம் அஜயராஜா பின்னர் நகரத்தை விரிவுபடுத்தினார். அரண்மனைகளைக் கட்டினார். மேலும் சகமானாவின் தலைநகரை சாகம்பரியிலிருந்து அஜ்மீருக்கு மாற்றினார் என்று சிங் கருதுகிறார். 

## இராணுவ வாழ்க்கை

### பரமாரர்களுடன்
குசராத்த்தின் சௌளுக்கிய மன்னன் ஜெயசிம்ம சித்தராஜாவின் படையெடுப்புகளால் மால்வாவின் பரமாரா வம்சம் பலவீனமடைந்தது. இதை சாதகமாகப் பயன்படுத்திக் கொண்டு அஜயராஜா பரமார பிரதேசத்தைக் கைப்பற்றி சகமானா இராச்சியத்தை விரிவுபடுத்தியதாகத் தெரிகிறது.  அஜயராஜா சுல்கணனைத் (அல்லது சொல்லனா) தோற்கடித்தார். அவர் ஒருவேளை பரமார மன்னர் நரவர்மனின் தளபதியாக இருக்கலாம். பிஜோலியா பாறைக் கல்வெட்டின் படி, சுல்கணன் ஒரு தண்டநாயகன் அல்லது தளபதியாக இருக்கலாம். சுல்கணன் போரில் பிடிபட்டு, ஒட்டகத்தின் முதுகில் கட்டப்பட்டு, சகமான தலைநகர் அஜ்மீருக்கு கொண்டு வரப்பட்டதாக கல்வெட்டு கூறுகிறது.  அஜ்மீரில் உள்ள அதாய் தின் கா ஜோன்ப்ராவில் கிடைத்த கல்வெட்டு, மால்வாவின் ஆட்சியாளரைத் தோற்கடித்த பிறகு அஜயராஜா உஜ்ஜைனி வரையிலான பகுதியைக் கைப்பற்றியதாக பெருமை கொள்கிறது. 

## சான்றுகள்

### நூல் பட்டியல்
* 
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
சோமேசுவரர் (சகமான வம்சம்)

**சோமேசுவரர்** (*Someshvara*) (ஆட்சி சுமார் 1169–1178 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தாய்வழி உறவினர்களால் குசராத்தில் உள்ள சௌலுக்கிய அரண்மனையில் வளர்க்கப்பட்டார். இரண்டாம் பிருத்விராஜனின் மரணத்திற்குப் பிறகு, சகமான அமைச்சர்கள் இவரை தலைநகர் அஜ்மீருக்கு அழைத்து வந்து புதிய மன்னராக நியமித்தனர். இவர் அஜ்மீரில் பல சிவன் கோயில்களை நிறுவியதாகக் கூறப்படுகிறது.மேலும் பிருத்திவிராச் சௌகான் தந்தையாக அறியப்படுகிறார்.

## சான்றுகள்

### உசாத்துணை
* 
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
இராஜீவ் குமார்

**இராஜீவ் குமார்** (*Rajiv Kumar*; பிறப்பு:19 பிப்ரவரி 1960), இந்தியத் தேர்தலை ஆணையத்தின் மூத்த தேர்தல் ஆணையாளராக 14 செப்டம்பர் 2019 முதல் பதவி வகித்து வரும் ஓய்வு பெற்ற இந்திய ஆட்சிப் பணி அதிகாரி ஆவார். முந்தைய தலைமை தேர்தல் ஆணையர் சுசில் சந்திரா  14 மே 2022 அன்று பணி ஓய்வு பெற்றதையொட்டி 15 மே 2022 முதல் இராஜீவ் குமாரை இந்தியத் தலைமை தேர்தல் ஆணையாளராக நியமித்து இந்தியக் குடியரசுத் தலைவர் ஆணை பிறப்பித்தார்.

## இதனையும் காண்க
* இந்தியத் தலைமைத் தேர்தல் ஆணையர்கள்

## மேற்கோள்கள்

## வெளி இணைப்புகள்
*Shri Rajiv Kumar

பகுப்பு:இந்தியத் தலைமை தேர்தல் ஆணையர்கள்
பகுப்பு:1960 பிறப்புகள்
பகுப்பு:வாழும் மக்கள்
அர்னோராஜா

**அர்னோராஜா** (*Arnoraja*) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். அர்னோராஜா மேற்கில் இருந்து வந்த கஸ்னாவிட் படையெடுப்பை முறியடித்தார். மேலும் பரமாரகள் மற்றும் தோமரர்கள் உட்பட பல அண்டை இந்து மன்னர்களையும் தோற்கடித்தார். இவர் சோலாங்கியர்களுக்கு எதிராக தோல்விகளை சந்திக்க வேண்டியிருந்தது. இறுதியில் இவரது சொந்த மகன் ஜகதேவனால் கொல்லப்பட்டார்.

## ஆரம்ப கால வாழ்க்கை
அர்னோராஜா சகமான அரசர் இரண்டாம் அஜயராஜன் மற்றும் அவரது மனைவி சோமல்லாதேவி ஆகியோருக்கு மகனாகப் பிறந்தார். இவர் அனலதேவன், அனலதேவா, அனா, அண்ணா மற்றும் ஆனகா உள்ளிட்ட பல்வேறு பெயர்களால் அறியப்படுகிறார். பொ.ச. 1139 தேதியிட்ட இரண்டு ரேவசா கல்வெட்டுகள் இவரது பட்டத்தை "மகாராஜாதிராஜா - பரமேசுவரா" என்று குறிப்பிடுகின்றன. அவஷ்யகா-நிர்யுக்தியின் 1141 தேதியிட்ட கையெழுத்துப் பிரதியில் "பரமபட்டாரக-மகாராஜாதிராஜா-ஸ்ரீமத்" என்று இவரது பட்டப்பெயர் குறிப்பிடப்பட்டுள்ளது. 
[thumb| அஜ்மீரில் உள்ள [அனா சாகர் ஏரி|அனா சாகர் ஏரிக்கு அனா என்ற அர்னோராஜா பெயரிடப்பட்டது]]

## இறப்பு
அர்னோராஜாவுக்கு குறைந்தது நான்கு மகன்களாவது இருந்தனர். இவர்களில்  குசராத்தின் சோலாங்கிய இளவரசியான காஞ்சனாவிற்கு பிறந்த சோமேசுவரர் குறிப்பிடத் தக்கவர்.  ஜகத்தேவன், நான்காம் விக்ரகராசன் மற்றும் தேவதத்தன் ஆகிய மூவரும் மார்வாரின் இளவரசி சுதாவின் மூலம் பிறந்தவர்கள்.  விக்ரகராசன் அடுத்த மன்னராக வருவதற்கு முன்பு, ஜகதேவன் அர்னோராஜாவைக் கொன்று, சகமானாவின் சிம்மாசனத்தை சிறிது காலம் ஆக்கிரமித்தார். 

## சான்றுகள்

### உசாத்துணை

* 
* 
* 

பகுப்பு:இந்திய அரசர்கள்
சுங்கைவே

**சுங்கைவே**, (மலாய்: *Sungai Way*; ஆங்கிலம்: *Sungai Way*; சீனம்: *双溪威*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி. SS8, SS9, SS9A ஆகிய குடியிருப்புப் பிரிவுகளை உள்ளடக்கியது. இதன் அதிகாரத்துவப் பெயர் ஸ்ரீ செத்தியா *(Seri Setia)*. 

இது 1949-ஆம் ஆண்டு பிரித்தானிய ஆட்சிக் காலத்தில், பிரிக்ஸ் திட்டம் (Briggs Plan) அமல்படுத்தப்பட்ட போது, சுங்கைவே ஒரு புதிய கிராமமாக நிறுவப்பட்டது. மலேசியச் சுதந்திரத்திற்குப் பிறகு, சுங்கைவே மக்கள்தொகை நிறைந்த இடமாகவும்; சுறுசுறுப்பான சுற்றுப்புறமாகவும் மாறியது. 

## வரலாறு

1959-ஆம் ஆண்டில், கோலாலம்பூர்-கிள்ளான் நெடுஞ்சாலை *(Malaysia Federal Highway)* திறப்பதற்கு முன்பு இங்கு ஒரு புதிய தொழில்துறை மண்டலம் *(Sungai Way industrial zone)* நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.

முன்பு இது ஒரு கிராமம்.  சுங்கைவே பகுதியில் ஒரு புதுக் கிராமம் உருவாக்கப்பட்டது. அந்தக் கிராமம் படிப்படியாக வளர்ச்சி அடைந்து பெரும் நகரமானது. இப்போது சுங்கைவே கிராமம் என்பது இல்லை.

### முதல் குடியேற்றம்

சுங்கைவே பகுதியில் ஓடும் சுங்கைவே நதியின் நினைவாக புதிய கிராமத்துக்குப் பெயர் சூட்டப்பட்டது. 1870-ஆம் ஆண்டுகளில் முதல் குடியேற்றம் நடைபெற்றது. 19-ஆம் நூற்றாண்டின் பிற்பகுதியில், சுங்கைவே கிராமத்தில் ரப்பர் தோட்டங்கள் இருந்தன. மற்றும் பல ஈயச் சுரங்கங்களும் இருந்தன.

2006-ஆம் ஆண்டில் சுங்கைவே கிராமம் நகரத் தகுதியைப் பெற்றது. பெட்டாலிங் மாவட்டத்துடன் இணைக்கப்பட்டது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
கே. சுகுமாரனுண்ணி

**கே. சுகுமாரனுண்ணி**  (K. Sukumaranunni)  இந்தியாவின் கேரளாவைச் சேர்ந்த ஒர்  ஆசிரியர் ஆவார். சேவை சங்க ஆர்வலர், சிறுகதை எழுத்தாளர் மற்றும் அரசியல்வாதி  என பன்முகங்களுடன் இயங்கினார்.  5 ஆவது கேரள சட்டமன்றத்தில் சிறீ கிருட்டிணாபுரம் சட்டமன்ற தொகுதியை பிரதிநிதித்துவப்படுத்தினார். 

## சுயசரிதை
சின்னம்மாளு வயங்காரம்மாவின் மகனாக 1929 ஆம் ஆண்டு ஏப்ரல் 11 ஆம் தேதி கே.சுகுமாரனுண்ணி பிறந்தார்.  1984 ஆம் ஆண்டு சூலை மாதம் 13 ஆம் தேதியன்று இறந்தார்.

## அரசியல் வாழ்க்கை
இந்திய தேசிய காங்கிரசு கட்சியின்  உறுப்பினராக, சுகுமாரனுண்ணி அகில இந்திய காங்கிரசு கட்சி  மற்றும் கேரள பிரதேச காங்கிரசு கட்சி ஆகியவற்றில்  உறுப்பினராகவும், பாலக்காடு மாவட்ட காங்கிரசு கட்சியின் பொருளாளராகவும் பணியாற்றினார்.  ஆசிரியராகப் பணிபுரியும் போது, அகில இந்திய கல்விச் சங்கங்களின் கூட்டமைப்பின் பொருளாளர், பொதுச் செயலர், கேரள உதவி பெறும் தொடக்க ஆசிரியர் சங்கத்தின் மாநிலத் தலைவர், ஆசிரியர் பிரிவு மாநில ஒருங்கிணைப்பாளர் எனப் பல பதவிகளை வகித்துள்ளார்.  

சுகுமாரனுண்ணி 5 ஆவது கேரள சட்டமன்றத்தில் சிறீகிருட்டிணாபுரம் சட்டமன்றத் தொகுதியைப் பிரதிநிதித்துவப்படுத்தினார். 

## இலக்கியப் படைப்புகள்

* *உன்னதி*, சிறுகதைகள் (1957) 
* *ராசன்*, சிறுகதைகள் (1959) 

## மரபு
ஆசிரியராகவும் பணியாற்றிய இவரை கௌரவிக்கும் வகையில், சுகுமாரனுன்னி கல்வி அறக்கட்டளை சுகுமாரனுண்ணி விருதை ஏற்படுத்தியது.  10,001 இந்திய ரூபாய் ரொக்கப் பரிசு, நினைவுப் பரிசு மற்றும் பாராட்டுப் பத்திரம் அடங்கிய இவ்விருது கேரள மாநிலத்தில் சிறந்த ஆசிரியர்களுக்கு வழங்கப்படுகிறது. 

## மேற்கோள்கள்

பகுப்பு:மலையாள அரசியல்வாதிகள்
பகுப்பு:1984 இறப்புகள்
பகுப்பு:1929 பிறப்புகள்
பகுப்பு:மலையாள எழுத்தாளர்கள்
சர்னா சமயம்

**சர்னா சமயம்** (**Sarna**) கிழக்கு இந்தியாவின் ஜார்கண்ட், சத்தீஸ்கர், பிகார், மேற்கு வங்காளம் மற்றும் ஒடிசா மாநிலங்களில் பரவியுள்ள சோட்டா நாக்பூர் மேட்டுநிலத்தில் வாழ்கின்றனர். இது பழங்குடி முண்டா மக்கள், சந்தாலிகள், ஜுவாங் மக்கள், பூமிஜ் மக்கள், காரியா மக்கள், பைகா மகக்ள் ஹோ மக்கள் மற்றும் குரூக் மக்கள்   பயிலும் சமயம் சர்னா சமயம் ஆகும். இது இயற்கையான காடு, மரங்களை நேசிக்கும் சமயம் ஆகும்.

இச்சமயத்தினர் ஆசுத்ரோ-ஆசிய மொழிக் குடும்பத்தின் துணை மொழியான முண்டா மொழியின் உட்பிரிவுகளான குறுக்ஸ் மொழி, காரியா மொழி, சந்தாளி மொழி, ஜுவாங் மொழி மற்றும் ஹோ மொழிகளை   பேசுகின்றனர். இச்சமயத்தினர் காடுகளை கிராம தேவதைகளாக வழிபடுகின்றனர். ஆண்டிற்கு இருமுறை கிராம தேவதைகளுக்கு பூஜை செய்து வழிபடுகின்றனர்.

தற்போது  இச்சமயத்தினரில் பாதியளவு மக்கள்  கிறித்துவ சமயத்திற்கு மதமாற்றம் செய்யப்பட்டுள்ளனர்.  இச்சமயத்தைப் பின்பற்றுபவர்கள், கிழக்கு இந்தியாவில்  78,41,870 முதல் 93,41,870 வரை உள்ளனர். ஜார்கண்ட் மாநிலத்தில் 4,223,500, மேற்கு வங்காளம் 2,512,331, பிகார் 1,349,460, சத்தீஸ்கர் 768,910 ஒடிசா 478,317 மற்றும் வங்காளதேசத்தில் 500,000 ஆக சர்னா சமயத்தை பயில்கின்றனர்.

## வழிபாட்டுத் தலங்கள் & சடங்குகள்

கிராமங்களில் உள்ள தோப்புகள், காடுகளே சர்னா சமயத்தினரின் தெய்வங்கள் ஆகும். இச்சமயத்தினர் முக்கியமாக  சால மரங்களை புனிதமாக கருதுகின்றனர். கிராமத்தின் பழங்குடி சர்னா சமயத்தினர் அனைவரும் நாயக்கே எனும்  பூசாரி தலைமையில் ஒன்று கூடி சாலமரம், வேப்ப மரம், ஆல மரத்தடியில் கிராம தேவதைகளை வழிபாடு செய்து, படையல்கள் இடுவர். நீத்தார் வழிபாடும் சர்னா சமயத்தினரின் முக்கிய வழிபாடு ஆகும்.

## மக்கள் தொகை பரம்பல்

## கிறித்துவ மத மாற்றம்
பெரும்பாலான பழங்குடி அமைப்புகளும், கிறித்துவ அமைப்புகளும், மக்கள் தொகை கணக்கெடுப்பின் போது, தங்களை சர்னா சமயத்தினர் என்ற வகைப்பாட்டில் வைக்க கோரிக்கை விடுத்துள்ளனர். 
சர்னா சமயத்தினர் ஏற்கனவே இந்து தர்மத்தில் சேர்க்கப்பட்டுள்ளாதால், இக்கோரிக்கையை இந்திய அரசு ஏற்கவில்லை.

வாக்கு வங்கி அரசியலுக்காக ஜார்கண்ட் முக்தி மோர்ச்சா கட்சி 2020-இல் ஜார்கண்ட் மாநிலத்தில் ஆளும் கட்சியாக பதவி ஏற்றபோது, சர்னா சமயம் என தனி சமயம் என்ற சட்ட முன்மொழிவிற்கு ஆதரவாக தீர்மானம் இயற்றி, குடியரசுத் தலைவரின் ஒப்புதலுக்கு அனுப்பி வைத்துள்ளது.

## மேற்கோள்கள்

## உசாத்துணை
### நூல்கள்
* 
* 
* 
* 

### கட்டுரைகள்
* 

## வெளி இணைப்புகள்

* 

பகுப்பு:இந்தியப் பழங்குடிகள்
இந்தியப் பழங்குடி சமயங்கள்
பகுப்பு:இந்திய சமயங்கள்
பத்தாங் பெனார்

**பத்தாங் பெனார்** (மலாய்: *Batang Benar*; ஆங்கிலம்: *Batang Benar*; என்பது மலேசியா, நெகிரி செம்பிலான் மாநிலம், சிரம்பான் மாவட்டத்தில் அமைந்துள்ள ஒரு சிறுநகரம். இந்த நகரம் நெகிரி செம்பிலான் - சிலாங்கூர் மாநிலங்களின் எல்லைக்கு அருகில் அமைந்துள்ளது.

சிரம்பான் தொடருந்து சேவையின் (KTM Komuter) வழியாக இந்த நகரம் சிரம்பான் நகருடன் எளிதாக இணைக்கப் படுகிறது. இந்த நகரம் முதலில் ஒரு கிராமமாக இருந்தது. அது இப்போது நகரமாக மாற்றப்பட்டுள்ளது.

## பொது

இந்த நகரத்திற்கு அருகாமையில் உள்ள நகரங்கள்: பாஜம், மந்தின். மிக அருகில் உள்ள பெரிய நகரம் நீலாய்.

இந்த நகரத்தின் பொருளாதாரம் விவசாயம் சார்ந்தது. குறிப்பாக பழத்தோட்டங்கள். இங்கு நிறைய டுரியான் பழத் தோட்டங்கள் உள்ளன.

## பத்தாங் பெனார் தமிழ்ப்பள்ளி
பத்தாங் பெனார் நகரில் ஒரு தமிழ்ப்பள்ளி உள்ளது.

## மேற்கோள்கள்

பகுப்பு:நெகிரி செம்பிலான் நகரங்கள்
பகுப்பு:மலேசிய நகரங்கள்‎
2022 ஆடவர் வளைதடிப் பந்தாட்டத்திற்கான ஆசிய கோப்பை

**11வது 2022 ஆடவர் வளைதடிப் பந்தாட்டத்திற்கான ஆசிய கோப்பை** (**2022 Men's Hockey Asia Cup**) இந்தோனேசியா நாட்டின் தலைநகரமான ஜகார்த்தா நகரத்தின் கெலோரா பங் கர்னோ விளையாட்டு வளாகத்தில் 23 மே 2022 முதல்  1 சூன் 2022  முடிய 10 நாட்கள் நடைபெறுகிறது. இந்த விளையாட்டுப் போட்டியை ஆசிய ஹாக்கி கூட்டமைப்பு நடத்துகிறது. இந்த வளைதடிப் பந்தாட்டப் போட்டியில் ஆசிய நாடுகளின் 8 அணிகள் கலந்து கொள்கிறது. 

இப்போட்டியில் இந்திய தேசிய வளைதடிப் பந்தாட்ட அணியின் சார்பாக *ருபீந்தர் பால் சிங்* தலைமையில், தமிழ்நாட்டின் ச. மாரீஸ்வரன், செ. கார்த்திக் உள்ளிட்ட 24  வீரர்கள் கலந்து கொள்கிறார்கள்.
## ஆசிய கோப்பைக்கு தகுதி பெற்ற அணிகள்

## முடிவுகள்

## மேற்கோள்கள்

பகுப்பு:வளைதடிப் பந்தாட்டம்
பகுப்பு:வளைதடிப் பந்தாட்ட போட்டிகள்
பகுப்பு:வளைதடிப் பந்தாட்டத்திற்கான ஆசிய கோப்பை
உசரோத் நகரம்

**உசரோத் நகரம்** (**Uzhhorod**), உக்ரைன் நாட்டின் மேற்கில் அமைந்த சாகர்பாசியா மாகாணத்தின் நிர்வாகத் தலைமையிட நகரம் ஆகும். இது *உழ்* ஆற்றின் கரையில் அமைந்த பண்டைய நகரம் ஆகும்.
## மக்கள் தொகை பரம்பல்
2001-ஆம் ஆண்டின் மக்கள் தொகை கணக்கெடுப்பின்படிஇந்நகரத்தில் உக்குரேனிய மொழி பேசுபவர்கள் 77.8%, உருசிய மொழி பேசுபவர்கள் 9.6%, அங்கேரி மொழி பேசுபவர்கள் 6.9%, சுலோவாக்கிய மொழியினர் 2.2% மற்றும் உருமேனியா மொழி பேசுபவர்கள் 1.5% ஆக உள்ளனர்.
## தட்ப வெப்பம்

## மேற்கோள்கள்

## மேலும் படிக்க
* Rampley, Matthew (2019). "Uzhhorod Modernism" (2019). https://craace.com/2019/05/09/uzhhorod-modernism/
* 

## வெளி இணைப்புகள்

* Official website of the City
* Official website of Uzhhorod National University
* Uzhhorod in old postcards
* Uzhhorod Modernism Architectural Manual

பகுப்பு:உக்ரைனிய நகரங்கள்
ரிசர்ச்கேட்

**ரிசர்ச்கேட்** (*ResearchGate*) என்பது அறிவியலாளர்களுக்கும், ஆய்வாளர்களுக்குமான ஐரோப்பிய வணிக சமூக வலைப்பின்னல் தளமாகும். ரிசர்ச்கேட் என்பதற்கு ஆய்வுவாயில் என்று பொருள். இது ஆய்வாளர்களுக்கு வாயில் போன்று செயல்படுகின்றது. ஆவணங்களைப் பகிர்ந்து கொள்ளவும், கேள்விகளைக் கேட்கவும், பதிலளிக்கவும் மற்றும் கூட்டுப்பணியாளர்களைக் கண்டறியவும் இது உதவுகின்றது.2014ஆம் ஆண்டு வெளிவந்த நேச்சர் மற்றும் 2016ஆம் ஆண்டு வெளிவந்த டைம்ஸ் ஹையர் எடுகேசன் ஆகிய ஆய்வின்படி இது செயலில் உள்ள பயனர்களைக் கொண்ட மிகப்பெரிய கல்விசார் சமூக வலைப்பின்னலாக அமைந்துள்ளது.

## மேற்கோள்கள்

## வெளி இணைப்புகள்

* 
* ACS v. ResearchGate GmbH court case docket

பகுப்பு:அறிவியல் வலைத்தளங்கள்
1,3-இருமெத்தில்பியூட்டைலமீன்

**1,3-இருமெத்தில்பியூட்டைலமீன்** (*1,3-Dimethylbutylamine*) என்பது C6H15N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். ஓர் அலிபாட்டிக் அமீனாகக் கருதப்படும் இச்சேர்மம் இருமெத்தில் பியூட்டைலமீன், 4-அமினோ-2-மெத்தில்பெண்டேன் என்ற பெயர்களாலும் இது அடையாளப்படுத்தப்படுகிறது. மெத்திலெக்சேனமீனுடன் கட்டமைப்பு ரீதியாக தொடர்புடைய ஒரு தூண்டுதல் மருந்தாக 1,3-இருமெத்தில்பியூட்டைலமீன் அறியப்படுகிறது. அங்கு ஒரு பியூட்டைல் குழு பெண்டைல் ​​குழுவை மாற்றுகிறது.

இருமெத்தில் பியூட்டைலமீனின் ஐதரோகுளோரைடு மற்றும்  சிட்ரேட்டு உப்புகள் மருத்துவரின் பரிந்துரை இல்லாமல் விற்கப்படும் சில உணவு கூட்டுப்பொருட்களில் அங்கீகரிக்கப்படாத மருந்துப் பொருட்களாக அடையாளம் காணப்பட்டுள்ளன. மெத்திலெக்சேனமீனின் மீதான தடைகளைத் தவிர்க்கும் ஒரு வெளிப்படையான முயற்சியில் இது பயன்படுத்தப்படுகிறது. ஐக்கிய அமெரிக்காவின் உணவு மற்றும் மருந்து நிர்வாகம் (FDA) இருமெத்தில் பியூட்டைலமீன் கொண்டிருக்கும் எந்த ஓர் உணவுப் பொருளும் "கலப்படம்" செய்யப்பட்டவை என்று கருதுகிறது. உணவு மற்றும் மருந்து நிர்வாகத்தின் எதிர்ப்பையும் மீறி இருமெத்தில் பியூட்டைலமீன் அமெரிக்காவில் தொடர்ந்து விற்கப்படுகிறது.
## பாதுகாப்பு
இருமெத்தில் பியூட்டைலமீன் பற்றிய அறியப்பட்ட மனித பாதுகாப்பு ஆய்வுகள் எதுவும் இல்லை மற்றும் அதன் ஆரோக்கிய விளைவுகள் முற்றிலும் தெரியவில்லை.

## மேற்கோள்கள்

பகுப்பு:ஆல்கைல் அமீன்கள்
மயிலங்கூடலூர் பி. நடராசன்

**மயிலங்கூடலூர் பி. நடராசன்** (14 அக்டோபர் 1939 - 12 மே 2022) ஈழத்துத் தமிழறிஞரும், கவிஞரும், எழுத்தாளரும், ஆசிரியரும் ஆவார். சிறுவர் இலக்கியத்தில் பெரும் பங்காற்றியவர். இலக்கியம், வரலாறு, அறிவியல், கல்வியியல் சார்ந்து பல கட்டுரைகளை ஆடலிறை, செந்தூரன், பொய்கையார், காங்கேசன், கூத்தன், நடராஜ மைந்தன், திருப்பெருந்துறை இறை எனப் பல புனைபெயர்களிலும் எழுதியுள்ளார்.

## வாழ்க்கைக் குறிப்பு
நடராசன் 1939 அக்டோபர் 14 இல் யாழ்ப்பாணத்தின் வடக்கே மயிலங்கூடல் என்ற ஊரில் எட்டு பேர் கொண்ட குடும்பத்தில் பிறந்தார். சிறு வயதிலேயே தந்தையை இழந்தார். ஆரம்பக் கல்வியை இளவாலை மெய்கண்டான் மகா வித்தியாலயம், பன்னாலை சேர் கனகசபை வித்தியாசாலை, இளவாலை புனித என்றியரசர் கல்லூரி ஆகியவற்றில் கற்றார். இடைநிலைக் கல்வியை தெல்லிப்பழை மகாஜனக் கல்லூரியில் கற்றார். தமிழார்வம் காரணமாக பண்டிதர் செ. கதிரேசர்பிள்ளை, விழிசிட்டி பண்டிதர் வே. சங்கரப்பிள்ளை ஆகியோரிடம் இலக்கணம் பயின்று, மல்லாகத்தில் பண்டித வகுப்பில் சேர்ந்து கற்றார். பால பண்டிதர் கோதனையில் சித்தியடைந்தார். அதன் பின்னர், வவுனியா வண்ணான் சின்னக்குளம் என்ற இடத்தில் ஒரு அரசினர் தமிழ்க் கலவன் பாடசாலையை ஆரம்பித்து நடத்தி வந்தார். அதன் பின்னர் பலாலி ஆசிரியர் பயிற்சிக் கலாசாலையில் ஆசிரியப் பயிற்சியும் எடுத்துக் கொண்டார். 1985 இல் யாழ்ப்பாணம் ஆசிரிய வள நிலையத்துக்குப் பொறுப்பாகப் பணியாற்றினார்.

இவர் கவிதைகளும், சிறுவர் பாடல்களும் எழுதினார். ஆங்கில சிறுவர் பாடல்களை மொழியாக்கம் செய்தார். இவற்றை ஆடலிறை சிறுவர் பாடல்கள், ஆடலிறை குழந்தைப் பாடல்கள் என இரு தொகுதி நூல்களாக வெளியிட்டார். பண்டித வகுப்பில் படித்த வேளை 'பண்டிதம்' என்ற பெயரில் கையெழுத்துச் சஞ்சிகையின் ஆசிரியராக இருந்தார். பலாலி ஆசிரிய கலாசாலையில் 'சுடர்' அறிவியல் சஞ்சிகையின் ஆசிரியராக இருந்தார். தொண்டமனாறு வெளிக்கள நிலையத்தில் பணியாற்றிய போது, அந்நிலையத்தின் ஆங்கில செய்தி ஏடான FWC News Letter இன் ஆசிரியராக 1978 முதல் 1984 வரை இருந்துள்ளார். தெல்லிப்பழை கலை இலக்கியப் பெருமன்றம் சார்பில் மறுமலர்ச்சிக் காலம்-இலக்கியச் சிறப்பிதழ் என்ற நூலை வெளியிட்டார். 1971 முதல் 1976 வரை 'மகாஜனன்' இதழ்களின் பதிப்பாசிரியராகவும் இருந்துள்ளார். 1977-இல் முத்தமிழ் வெளியீட்டுக் கழகத்தின் சார்பில் பண்டிதமணி சி. கணபதிப்பிள்ளை, சு. வித்தியானந்தன், அ. சண்முகதாஸ், நா. சுப்பிரமணியன், க .சொக்கலிங்கம் ஆகியோரின் தமிழியல் ஆய்வு நூல்களை பதிப்பித்தார்.

## மறைவு
மயிலங்கூடலூர் நடராசன் நல்லூர் நாயன்மார்கட்டில் உள்ள அவரது இல்லத்தில் 2022 மே 12 அன்று காலமானார்.

## மேற்கோள்கள்

பகுப்பு:1939 பிறப்புகள்
பகுப்பு:2022 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
கமல் கும்பர்

[thumb| 8 மார்ச் 2022 அன்று கமல் கும்பருக்கு [நாரி சக்தி விருது இந்தியக் குடியரசுத் தலைவரால் வழங்கப்பட்ட போது]]
**கமல் கும்பர்** (*Kamal Kumbhar*) என்பவர் இந்தியச் சமூக தொழில்முனைவோர், "தொடர் தொழில்முனைவோர் " ஆவார். இவர் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தின் நிறுவனர் ஆவார்.

## ஆரம்ப கால வாழ்க்கை
மகாராட்டிராவின் உஸ்மானாபாத்தில் ஒரு தினக்கூலித் தொழிலாளிக்கு மகளாகப் பிறந்தவர் கமல் கும்பர். வறுமையில் வாடிய இவர் கல்வி கிடைக்காமல் வளர்ந்தார். இளம் வயதிலேயே திருமணம் செய்து மணவாழ்க்கையில் தோல்வியடைந்ததால், பொருளாதார ரீதியாக நலிவுற்றார்.

## தொழில்
கும்பர் மகளிர் சுயஉதவிக் குழுக்களில் சேர்ந்து, 500 ரூபாய் முதலீட்டில் வளையல் விற்கும் சிறு வணிகத்தைத் தொடங்கினார். இரண்டு ஆண்டுகளுக்குப் பிறகு, இவர் மகாராட்டிராவில் பெண்கள் கூட்டமைப்பை வழிநடத்தினார்.

2,000 ரூபாய் முதலீட்டில் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தை 1998-ல் தொடங்கினார். இந்நிறுவனம் மாதந்தோறும் சுமார் ரூ.1 லட்சம் வரை பொருட்களை விற்பனை செய்கிறது. இவர் தனது மாநிலத்தைச் சேர்ந்த 5,000க்கும் மேற்பட்ட பெண்களுக்கு இதுபோன்ற நிறுவனங்களை அமைத்து தன்னிறைவு அடைய வழிகாட்டியுள்ளார்.

2012ஆம் ஆண்டில், இவர் ஒரு எரிசக்தி தொழில்முனைவோராக ஆனார். 3000க்கும் மேற்பட்ட வீடுகளில் சூரிய சக்தியில் இயங்கும் சாதனங்களை ஒளிரச் செய்தார், "தூய்மையான எரிசக்தியில் பெண்கள்" என்ற "சக்தி பெண்கள்" பயிற்சிக்குப் பிறகு, மகாராட்டிரா மற்றும் பீகார் முழுவதும் 1100 பெண்களுக்குப் பயிற்சி அளித்தார். "தொடர் தொழில்முனைவோர்" என்று அழைக்கப்படும் ஆறு வணிக முயற்சிகளை இவர் செயல்படுத்தி வருகின்றார். இவர் விவசாயம் சார்ந்த வணிகங்களுக்குச் சொந்தமானவர்.

## விருதுகள்

* குடியரசுத் தலைவர் பிரணாப் முகர்ஜியிடமிருந்து வணிக கூட்டமைப்பு அறக்கட்டளையின் பெண் முன்மாதிரி விருது
* இந்தியாவினை மாற்றும் பெண்கள் விருது, 2017, ஐக்கிய நாடுகள் சபை மற்றும் நிதி ஆயோக் வழங்கியது.
* நாரி சக்தி விருது, 2022

## மேற்கோள்கள்

பகுப்பு:வாழும் மக்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:நாரி சக்தி விருது பெற்றவர்கள்